  Анжелика Тихонова корреспондент Сарапулын егитъёс понна кыкетӥзэ «Фест – драйв Гуждор» фестиваль-вожвылъяськон ортчытӥзы. Со сярысь ивортодэтъя «Удмуртия» агентстволэн корреспондентэзлы «Удмурт Кенеш» огазеяськонлэн Сарапул ёрос ёзэтэныз кивалтӥсь Раиса Трофимова вераз. Ужрадэ сизьым командаос пыриськизы: Сарапулысь эм колледжысь, индустри техникумысь, политехнологической техникумысь, машиностроениея но ивортодэт технологиосъя техникумысь, сӧсыръёслы колледжысь, 12 номеро школаысь но Сигаевоысь политехнической колледжысь. Котькудаз быдэн тямыс адямиен. Пӧлазы удмурт егитъёс но вал. Раиса Трофимовалэн кылъёсызъя, нырысь ик соос егитъёслы валэктӥзы, кытчы соос пырисько, ку но марлы сыӵе ужрад ортчытӥське вал. Гуждор - со удмуртъёслэн сям-йылол праздниксы вал. Мыно вал отчы, кытын лымы быриз, гуждор потӥз, пересьёс, егитъёс. Отын шудонъёс ортчыто вал. Егитъёс валэн ворттыло вал. Сыӵе пӧртэм мукет шудонъёс. Кырӟало, экто вал Раиса Трофимова, «Удмурт Кенеш» огазеяськонлэн Сарапул ёрос ёзэтэныз кивалтӥсьӴапак со выллем ужрад ик егитъёслы но дасязы. Соос понна пӧртэм этно шудонъёс, визьсынанъёс малпазы. Кылсярысь, пӧйшуран площадкаын егитъёс койыкъёсты «кутылӥзы» но кырсялаосты «йӧттылӥзы». «Пу дасян» площадкаын пу пилемез погылляса нуллӥзы. Мукетаз – картофка бичаса ӵошатскизы. Со сяна, шальы лэзьяса но шудӥзы, уго, Раиса Трофимовалэн верамезъя, соос но пичи дыръязы озьы шудо вал. Ваньзэ сое дырез чакласа лэсьтӥзы. Пыртӥмы на станция «Дышетӥськом удмурт кылэз». Милям ведь «3D ДОРКЫЛ» кыллюкаммы вань, сое кутӥмы на. Ми азьвыл ик командаосты ӧтчам соин тодматскыны, люкылӥмы со кыллюкамъёсты. Соос арня ӵоже дышетскизы. Собере лэсьтӥм сыӵе заданиосын площадка, кытын соос удмурт кылъёсты ӟуч кылэ но ӟуч кылъёсты удмурт кылэ берыктыны кулэ вал Раиса Трофимова, «Удмурт Кенеш» огазеяськонлэн Сарапул ёрос ёзэтэныз кивалтӥсь Нылпи садэ ветлӥсь но покчи классъёсын дышетскись пиналъёс понна удмурт кылъя ватсам дуннеен «3D ДОРКЫЛ» кыллюкамез Сарапулын 2020-тӥ арын сӥзьыл поттӥзы Ӵошатскон ортчытэм сяна, егитъёсты удмурт кырӟанъёсын шулдыртӥзы. Соос понна «Вуюись» дуэтэ пыриськись студенткаос Регина Елышева но Настя Яманаева но 3-тӥ классын дышетскись Андрей Петров кырӟазы. Егитъёслы туж кельшиз, малы ке шуоно со концерт кадь ӧй вал ук, соос асьсэос пырисько. Кураторъёс но веразы туж кельшиз шуыса Раиса Трофимова, «Удмурт Кенеш» огазеяськонлэн Сарапул ёрос ёзэтэныз кивалтӥсьӴошатсконъёслы йылпумъянъёсъя, нырысетӥ интыос тазьы люкиськизы: 1-тӥ инты – «Перепеч» команда (Сарапулысь индустри техникум); 2-тӥ инты – «Тулыс» команда (Сарапулысь машиностроениея но ивортодэт технологиосъя техникум); 3-тӥ инты – «Шунды» команда (Сарапулысь политехнологической техникум). Тодэ вайытом, Пичи Пурга ёросын «Бадӟым Самсонов шудонъёс» вожвылъяськон ортчиз. Тегъёс: Лулчеберет Дышетон Сарапул Удмуртия УдмуртКенеш удмуртъёс удмурткыл  